ไตรรงค์ ย้ำ ระบบประกันราคาดีที่สุด
&#8220;ไตรรงค์&#8221;&nbsp; ยันระบบประกันราคาดีที่สุด&nbsp; โยนปัญหามาจาก ภ้ยแล้ง -เพลี้ย เตรียมเดินหน้าเจรจาขายข้าว อาหรับ แอฟริกา
4 มี.ค. 2553

“ไตรรงค์”  ยันระบบประกันราคาดีที่สุด  โยนปัญหามาจาก ภ้ยแล้ง -เพลี้ย เตรียมเดินหน้าเจรจาขายข้าว อาหรับ แอฟริกา 
นายไตรรงค์ สุวรรณคีรี รองนายกรัฐมนตรี ด้านเศรษฐกิจ กล่าวว่า ความเดือดร้อนของประชาวนาขณะน้ี้มาจาก ภัยแล้ง และ เพลี้ย ที่อาจทำให้ผลผลิตต่อไร่ 50 ไร่ แต่ได้ผลผลจริง  30 ไร่ ไม่ได้เกิดจากระบบประกันราคา ดังนั้นอย่านำปัญหามาปนกัน  ซึ่งความทุกข์ในส่วนนั้นรัฐบาลต้องหาทางช่วยเหลือในทางอื่น ไม่ใช่มา ปรับปรุงราคา
นอกจากนี้  ชาวนาที่ต้องรีบขายข้าวจนข้าวมีความชื้นมากได้ราคาน้อย ก็กรุณาเก็บหลักฐานไว้เมื่อไปขึ้นทะเบียนกับกรมส่งเสริมการเกษตร เพราะรัฐบาลจะรวบรวมมาพิจารณาว่าจะช่วยเหลืออะไรได้บ้าง  แต่ส่วนนี้ไม่เกี่ยวข้องกับราคาประกัน 
นายไตรรงค์ กล่าวอีกว่า ขณะนี้มีแผนจะเดินทางไปต่างประเทศทั้งแอฟริกา หรือ อาหรับ เพื่อเจรจาขายข้าว หลังจากเกิดภัยแล้วทั่วโลกแต่กลับไม่มีความต้องการซื้อข้าวจากประเทศไทย  โดยบางส่วนอาจจะให้รัฐมนตรีว่าการกระทรวงพาณิชย์ไป บางส่วนตนเองจะไปเอง ดังนั้นตอนนี้จึงตั้งคณะกรรมการขึ้นมาตรวจสอบข้าวในสต็อกเพื่อจะได้ไปเจรจาได้ถูกและยังจะไม่มีการระบายข้าวในสต็อก คงต้องรอสักสามสี่เดือนก่อน
นายไตรรงค์ กล่าวว่า สำหรับชาวนาจะเดินขบวนมาเรียกร้องให้รัฐบาลแก้ปัญหานั้น การแก้ปัญหาโดยใช้เท้าไม่ได้ประโยชน์ ควรใช้ปากดีกว่า เดินมามันเหนื่อยเปล่าๆ เพราะเราก็มีใจจะแก้ให้อยู่แล้ว เดินมาก็ได้เท่าเดิม นอกจากนี้ยังมีบางกลุ่มเข้ามาผสมโรง ให้เกิดความวุ่นวาย ซึ่ง บ้านเมืองต้องมีหลัก ตนเองดูแลก็ต้องมีหลัก ไม่ใช่ว่าจะต้องไปโอนอ่อนผ่อนตาม  
นอกจากนี้บางส่วนยังเป็นการเคลื่อนไหวของม็อบการเมือง หรือ กลุ่มพวกที่เคยได้ประโยชน์ เคยโกง และร่ำรวยมาจากโครงการจำนำข้าวก็อยากให้กลับไปใช้โครงการจำนำ   อย่างไรก็ตาม จะไม่มีการสกัดกั้นแต่จะใช้ วิธีชี้แจง ชาวนาเขามีสติปัญญาอยู่แล้ว “ฟังผมพูด ฟังผมทำ  นี่ก็ลูกชาวนาก็กำลังพูดคนที่ยุอาจจะไม่ใช่ลูกชาวนา” นายไตรรงค์ กล่าว 
นายไตรรงค์กล่าวยืนยันว่า  ส่ิงที่ทำตอนนี้ดีที่สุดแล้ว  จากระบบจำนำชาวนาได้ประโยชน์แต่ละปี   3 แสน กว่าราย  แต่ระบบประกันราคาปัจจุบันมีชาวนาได้ประโยชน์ 3 ล้านกว่าราย เมื่อก่อนกระจุกอยู่แค่ภาคกลางแต่ปัจจุบันกระจายไปทั่วราชอาณาจักร